
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica
				
KLASA: 024-08/22-003/2419
URBROJ: 251-13-11-16/004-22-3
Zagreb, 19. prosinac 2022.

Z A P I S N I K

s  19. sjednice Vijeća Mjesnog odbora Ciglenica, održane 19. prosinca 2022. u 19:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Sanja Tonković, Hrvoje Skejić, Goran Štefek, Siniša Bijelić,Marina Milić Babić i Milka Škripek.
Nenazočni članovi Vijeća:  

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća stavlja Zapisnik s 18. sjednice na verifikaciju. Otvara raspravu. Predsjednica zaključuje raspravu. 
Vijeće Mjesnog odbora Ciglenica JEDNOGLASNO prihvaća zapisnik s 18. sjednice. 

Predsjednica traži dopunu dnevnog reda točkom Prijedlog zaključka za nepropisno parkiranje u naselju, te takav dnevni red stavlja na glasanje:

DNEVNI RED
1. Prijedlog zaključka za nepropisno parkiranje u naselju
2. Prijedlog zaključka za postavljanje javne rasvjete na zelenoj površini uz nove staze na lokaciji Selska - Krapinska
3. Prijedlog zaključka za denivelaciju nogostupa ( kolni ulaz ) u Zagorskoj  ulici kod k.br. 3
4. Prijedlog zaključka o priključenju slivnika na javnu kanalsku mrežu u Zagorskoj ulici od k.br.49-51
5. Prijedlog zaključka o obnavljanju pješačkog prijelaza na raskrižju Sutinske ulice sa Zlatarskom ulicom
6. Prijedlog zaključka za povremeno korištenje prostora
7. Pitanja,prijedlozi i obavijesti

     koji je prihvaćen JEDNOGLASNO.


Ad 1. Prijedlog zaključka nepropisno parkiranje u naselju

Predsjednica izvješćuje o materijalima. U Erpenjskoj ulici je na snazi zabrana parkiranja zbog nepropisno parkiranih vozila, a u samoj ulici blokiran je ulaz kamionima Čistoće i požarni put, stoga u ulici često ne bude odvezeno smeće, također ni hitne službe nemaju oslobođen pristup ulaska u ulicu zbog nepropisno parkiranih vozila u istoj.
U Stubičkoj ulici na snazi je zabrana parkiranja sa obje strane ulice, a svakodnevno se nepropisno parkira na nogostupima u ulici i time se onemogućava sigurno kretanje pješacima koji su prisiljeni hodati kolnikom, te se blokirani kolni ulazi u kuće u istoj ulici. 
U Zlatarskoj ulici na snazi  je zabrana parkiranja sa obje strane ulice, a na dnevnoj bazi zaparkirani su nogostupi na nekim dijelovima ulice, posebice na dnu same ulice kod k.br. 22 na oznaci H51 zabrana parkiranja. Blokiran je požarni put samoj zgradi, te ulaz kamionima Čistoće. Pješaci, također, moraju silaziti na kolnik, te im je time ugrožena sigurnost. 
Donje parkiralište sa zapadne strane nebodera u Sutinskoj ulici na dnevnoj bazi je zaparkirano po sredini, te tako nepropisno parkirana vozila blokiraju izlaz vozilima koja su propisno parkirana na svojim parkirnim mjestima. 
Južni nogostup na Zagorskoj ulici zaparkiran je na dnevnoj bazi, te iz pojedinih sporednih ulica vozila nisu u mogućnosti sigurno se uključiti u promet na glavnu  Zagorsku ulicu jer im parkirana vozila blokiraju vidno polje, a pješaci moraju silaziti na kolnik. 
U nekoliko navrata je Prometno redarstvo provodilo pojačane represivne mjere kažnjavanja nepropisno parkiranih vozila u navedenim ulicama, no iste nisu dale rezultate. Pojedinci i dalje svakodnevno nepropisno parkiraju u istim ulicama na istim mjestima.                                                                   
U raspravi sudjeluju svi članovi Vijeća. Zatvara raspravu.                                          
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad 2.  Prijedlog zaključka  za postavljanje javne rasvjete na zelenoj površini uz nove staze na lokaciji Selska - Krapinska

Predsjednica izvješćuje o materijalima. Na velikoj zelenoj površini na lokaciji Selska – Krapinska nedavno je posađen novi drvored i napravljene su dvije nove šetnice. Šetnice redovito koriste i biciklisti i pješaci, no kada nestane dnevnog svjetla nije ih više moguće koristiti jer taj dio zelene površine nije pokriven uličnom rasvjetom i ništa se ne vidi na tom dijelu livade.
Vijeće Mjesnog odbora Ciglenica traži postavljanje eko ulične rasvjete, prema pravilima struke, s ciljem smanjenja svjetlosnog onečišćenja.                                                                        
Vijeće Mjesnog odbora Ciglenica JEDNOGLASNO donosi

Z A K LJ U Č A K
(u privitku)

Ad 3.  Prijedlog zaključka za denivelaciju nogostupa ( kolni ulaz ) u Zagorskoj  ulici kod k.br. 3

Predsjednica izvješćuje o materijalima. Vijeće Mjesnog odbora Ciglenica poslalo je upit na nadležnim u svezi problema zadržavanja vode na kolniku u Zagorskoj ulici kod k.br. 3. Voda se zadržava na kolnom ulazu i samom kolniku jer je niveleta kolnog ulaza na tom mjestu niža od nivelete prometnice i obližnjeg slivnika.
U raspravi sudjeluju svi članovi Vijeća. Zatvara raspravu.                                          
Vijeće Mjesnog odbora Ciglenica JEDNOGLASNO  donosi 

Z A K LJ U Č A K
( u privitku)

Ad 4. Prijedlog zaključka o priključenju slivnika na javnu kanalsku mrežu u Zagorskoj ulici od k.br.49-51

Predsjednica izvješćuje o materijalima. Vijeće Mjesnog odbora Ciglenica poslalo je upit nadležnima u svezi problema zadržavanja vode na kolniku u Zagorskoj ulici između brojeva 49 i 51. Kod svake kiše nakuplja se velika količina vode na kolniku, te svakim prolaskom vozila voda prska po fasadama kuća i pješacima koji se kreću nogostupom. Odgovor navedenog ureda je slijedeći:  na lokaciji se nalazi slivnik koji nema odvod, tj. nema izveden priključak na javnu kanalsku mrežu (potrebno od strane Zagrebačkog Holdniga d.o.o. Podružnice „Zagrebačke ceste“ izvršiti priključenje slivnika). 
U raspravi sudjeluju svi članovi Vijeća. Zatvara raspravu.                                          
Vijeće Mjesnog odbora Ciglenica JEDNOGLASNO donosi

Z A K LJ U Č A K
( u privitku )

Ad 5. Prijedlog zaključka o obnavljanju pješačkog prijelaza na raskrižju Sutinske ulice sa Zlatarskom ulicom

Predsjednica izvješćuje o materijalima. S obzirom na istrošenost boje horizontalne signalizacije, slaba vidljivost pješačkog prijelaza ugrožava sigurnost pješaka u prometu, stoga Vijeće Mjesnog odbora Ciglenica traži obnovu horizontalne signalizacije na navedenim lokacijama.
U raspravi sudjeluju svi članovi Vijeća. Zatvara raspravu.                                          
Vijeće Mjesnog odbora Ciglenica JEDNOGLASNO donosi 

Z A K LJ U Č A K 
( u privitku )

Ad 6. Prijedlog zaključka za povremeno korištenje prostora

Predsjednica izvješčuje o materijalima. U raspravi sudjeluju svi članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K 

1. ZAGREB JE NAŠ! iz Zagreba, Matije Valjevca 8, koju zastupa Maja Šćukanec, odobrava se povremeno korištenje prostora u objektu Mjesne samouprave Ciglenica, Zagreb, Selska cesta 44, dvorane, u terminu svaku srijedu u mjesecu, u vremenu od 18.00 do 21.00 sat i teče od 1. siječnja 2023. do 30. studenoga 2023.

1. Prostor iz točke 1. Ovog Zaključka, koristit će ZAGREB JE NAŠ! bez naknade.

1. ZAGREB JE NAŠ! obavezuje se postupati s pažnjom dobrog gospodara u korištenju prostora.

1. Povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdati će Odobrenje o korištenju, a u skladu s ovim Zaključkom.

Ad 7. Pitanja, prijedlozi i obavijesti

Predsjednica Vijeća Mjesnog odbora Ciglenica Maja Šćukanec obavijestila je članove Vijeća, o pristiglim upitima i prijedlozima građana. Vijeće je raspravljalo o budućim akcijama i prijedlozima poboljšanja života građana u naselju Ciglenica,prometnoj problematici,te dogovorilo datum održavanja slijedeće sjednice za 23.01.2023.godinu.                                            

Sjednica je završila u 19:55 sati.
                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

[bookmark: _GoBack]                                                                                                                     Maja Šćukanec, v. r.
image1.png
-




